Priešgaisrinės apsaugos tarnybos viešųjų pirkimų pasiūlymų  ir pastabų įgyvendinimo lentelė


	Antikorupcinės pastabos
	Specialiųjų tarnybų tyrimų pasiūlymai 

	Pastabų ir pasiūlymų įgyvendinimas

	Neatliekami rinkos tyrimai, o techninių specifikacijų sąlygos rengiamos pagal konkrečių tiekėjų turimų konkrečių automobilių technines charakteristikas, todėl naudotų gaisrinių automobilių pirkimuose ženkliai dominuoja vieno tiekėjo pirkimai. Taip pat nustatyta atvejų, kai didesni pirkimai neskaidomi į dalis ar siekiama išvengti skelbiamo pirkimo būdo.
	Naudotų gaisrinių automobilių inicijavimą pavesti atitinkamų ekspertinių žinių turintiems asmenims, nustatyti jų pareigą atlikti rinkos tyrimus ir įsitikinti, jog rinkoje egzistuoja daugiau kaip vienas naudotas gaisrinis automobilis, atitinkantis nustatytų pirkimo techninės specifikacijos reikalavimų visumą.
	Įsigyjant naudotus gaisrinius automobilius bus atliekama rinkos tyrimų analizė

	
	Užtikrinti, kad techninės specifikacijos reikalavimai apibūdintų reikiamas automobilio funkcines charakteristikas, o techninėje specifikacijoje būtų nustatyti tik patys būtiniausi reikalavimai automobiliams, paliekant galimybę tiekėjams siūlyti įvairių techninių charakteristikų automobilius, atitinkančius būtinas jų funkcines charakteristikas.
	Rengiant gaisrinių automobilių technines specifikacijas bus nurodomi tik patys būtiniausi reikalavimai.

	Situacijos, kuomet su naudotu gaisriniu automobiliu perkama papildoma įranga, kurią gali pateikti ir kiti tiekėjai, neprekiaujantys naudotais gaisriniais automobiliais kelia neteisėtų susitarimų rizikas, riboja konkurenciją – užkerta kelia pirkimuose dalyvauti įmonėms, prekiaujančioms papildoma įranga, tačiau neprekiaujančioms naudotais gaisriniais automobiliais.
	Užtikrinti, kad naudotų gaisrinių automobilių pirkimų inicijavimo metu būtų aiškiai atskirtos pirkimo dalys, susijusios su naudotu gaisriniu automobiliu ir reikalinga papildoma įranga.
	Įranga bus perkama atskirais pirkimais.

	Tiekėjų pasiūlymų atitiktis kai kuriems techninių specifikacijų reikalavimams įrodinėjama nepatikimais, pačių tiekėjų, kurie suinteresuoti pirkimo procedūrų baigtimi, deklaruojamais duomenimis. Tai kelia neteisėtų susitarimų, piktnaudžiavimo ir subjektyvių sprendimų rizikas.
	Rengiant ir tvirtinant gaisrinių automobilių pirkimo sąlygas bei vykdant pirkimus, vertinant tiekėjų pasiūlymus, reikalauti, kad tiekėjų pasiūlymų atitiktis techniniams reikalavimams būtų pagrįsta gamintojų techniniais dokumentais ar kitais lygiaverčiais duomenimis.
	Techniniai reikalavimai bus įtraukti į pirkimo sąlygas.

	Nustatyti atvejai dėl neproporcingai trumpų, galimai konkurenciją ribojančių pasiūlymų pateikimo, naudotų gaisrinių automobilių pristatymo terminų. Tai kelia neteisėtų susitarimų rizikas.
	Nustatant pasiūlymų pateikimo, automobilių pristatymo terminus atsižvelgti į pirkimo objekto specifiką, rinkos aplinkybes, viešųjų pirkimų principus ir kitus reikalavimus
	Nurodant automobilių pristatymo terminus bus atsižvelgta  į rinkos tyrimus ir kitas objektyvias aplinkybes

	Nesinaudojama eksperto instituto viešuosiuose pirkimuose galimybėmis. Tai kelia neobjektyvių, nepagrįstų sprendimų rizikas.
	Vykdant gaisrinių automobilių pirkimus, naudotis ekspertų pagalba Viešųjų pirkimų įstatymo nustatyta tvarka.
	Ateityje bus atsižvelgta pagal poreikį ir galimybes naudotis ekspertų paslaugomis.

	Tiekėjams galimai suteikiama neviešinama informacija dėl maksimalių pirkimo kainų. Tai kelia neteisėtų susitarimų rizikas.

	Imtis priemonių, kad pirkimų dalyviams nebūtų atskleidžiamos maksimalios pirkimui skirtų lėšų sumos, kai jos nėra nurodomos viešai.
	Maksimalios pirkimui skirtų lėšų sumos bus neviešinamos.

	Nedeklaruojami privatūs interesai, kurie kelia (gali kelti) interesų konfliktus.

	Sudaryti darbuotojų, kurie privalo deklaruoti privačius interesus, sąrašus bei patikrinti ar visi šie darbuotojai yra pateikę privačių interesų deklaracijas, ar darbuotojai, kuriems yra pavestos viešųjų pirkimų funkcijos, yra jas deklaravę.
	Darbuotojų kuriems yra pavestos viešųjų pirkimų funkcijos numatoma tikrinti prieš pirkimo procedūrų pradžią.

